Suden mietteitä
Susi muinon suuri suinen
 Hukka hirmu häntäläinen
 Näki ilme ihmehiä
 Katsoi töitä töllistellen
 Paimen-paran paikallansa
 Lammastansa laupeasti
 Keritsevän ketterästi,
 Ilmaa veren viertämättä.
 Lausui tuossa susi suuri
 Purki suunsa puhtahaksi:
 «Kumma paimen pahalainen
 Keno-kaula kalalainen
 Keritselee ketterästi
 Lammastansa laupeasti
 Eikä nahkaa nyle poisi
 Niin kuin mie ja herrat soisi.»
 Ulempana ukko Norsu
 Kaukempana katsoessa
 Syyti sanan suden suuhun
 Painoi tuolle pakinaisen:
 «Paimen-parka viisahampi
 Keritselee ketterästi
 Eikä verta vierteleppä
 Vuodattele vuonaisesta,
 Sillä siitä hällä aina
 Avoi ompi villa-aitta;
 Mutta sulle miehet huonot
 Tosin vertoja vetäävät,
 Joill’ ei huolta huomisesta
 Ihmisten o’ elämästä,
 Yhteisestä yleisestä
 Kansakunnan kasvannosta.»

E. K–i.

Lähde: Sanan-Lennätin 26.3.1858.

Anonyymi
Runot
Sanan-Lennätin
1858